Αραδίππου

Η Αραδίππου είναι δήμος της επαρχίας Λάρνακας στην Κύπρο. Υπό την ομπρέλλα του Δήμου Αραδίππου ανήκουν και τα Κελλιά και οι Τρούλλοι. Αποτελεί ένα από τους έξι δήμους της επαρχίας Λάρνακας.

 Τοποθεσία 
Στα νότια συνορεύει με τον Δήμο Λάρνακας και τον Δήμο Δρομολαξιάς-Μενεού, στα δυτικά με το Καλό Χωριό Λάρνακας, στα βορειοδυτικά με την Κόσιη, στα βόρεια με το Αβδελλερό, στα βορειοανατολικά με τους Τρούλλους και στα ανατολικά με τα Κελλιά και τον Δήμο Λιβαδιών.

 Ονομασία 
Η ονομασία Αραδίππου προέρχεται από τον πρώτο οικιστή της, είτε τον βασιλιά Αράδιππο ή είτε τον Ράδιππο. Υπάρχουν δύο εκδοχές. Η πρώτη αναφέρει ότι ο Αράδιππος προερχόταν από το νησί Άραδος, το οποίο βρίσκεται στις ακτές της Συρίας. Η δεύτερη εκδοχή αναφέρεται στον Ράδιππο (ή Ρόδιππο), ελληνικής καταγωγής, που μετά τον Τρωικό πόλεμο εγκαταστάθηκε κοντά στα νότια παράλια της Κύπρου, ιδρύοντας ένας οικισμό.

 Ιστορία 
Σύμφωνα με ευρήματα αρχαιολογικών ανασκαφών, η Αραδίππου κατοικείτο από την εποχή των Αχαιών.

Άλλο γνωστό στοιχείο για την Αραδίππου είναι ότι την εποχή του Μεσαίωνα, αποκαλείτο Αυλή της Δεσπότισσας λόγω μιας βασιλικής έπαυλης που υπήρχε στο χωριό και άνηκε στην Μαργαρίτα Ντε Λουζινιάν, αδελφή του Λέοντος του ΣΤ΄ και εγγονή του Αμαλρίκ. Η έπαυλη αυτή καταστράφηκε το 1425 από τις επιδρομές των Μαμελούκων.

Η Αραδίππου μετεξελιχθηκε σε δήμο το 1986. Στις 23 Φεβρουαρίου 1986 έγινε δημοψήφισμα με το 98% των κατοίκων να ψηφίζουν υπέρ της μετατροπής του Συμβουλίου Βελτιώσεως (πρόγονος του θεσμού του κοινοτικού συμβουλίου) σε δήμο. Το πρώτο δημοτικό συμβούλιο εκλέχθηκε στις 25 Μαίου 1986 και ανέλαβε καθήκοντα την 1η Ιουνίου 1986.

 Πληθυσμός 
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του Δήμου Αραδίππου αυξάνεται τις τελευταίες δεκαετίες. Ο πίνακας που ακολουθεί παρουσιάζει τον πληθυσμό του Δήμου Αραδίππου όπως καταγράφηκε στις απογραφές πληθυσμού που έγιναν στην Κύπρο.  Ιστορικό απογραφών  Διάγραμμα Εξέλιξης Πληθυσμού Πληροφορίες για τον πληθυσμό και το διάγραμμα από τα δεδομένα.

Διοικητική διαίρεση

Ο Δήμος Αραδίππου, για διοικητικούς σκοπούς, χωρίζεται στις εξής 3 συνοικίες (σε παρένθεση ο πληθυσμός κάθε συνοικίας με βάση την απογραφή του 2011):

Άγιος Φανούριος ()
Απόστολος Λουκάς ()
Βλάχος ()

 Δήμαρχοι 
Δήμαρχοι Δήμου Αραδίππου διετέλεσαν κατά σειρά οι:

Ανδρέας Τράττος (1986-1996)
Χριστάκης Λιπέρης (1997-2011)
Ευάγγελος Ευαγγελίδης (2012-2024)
Εν αναμονή των Δημοτικών Εκλογών 9 Ιουνίου 2024

 Αδελφοποιήσεις 
Ο Δήμος Αραδίππου είναι αδελφοποιημένος με:

 Δήμος Νεάπολης-Συκεών, Ελλάδα (από 5 Μαΐου 2001). Η αδελφοποίηση αρχικά έγινε με τον Δήμο Νεάπολης Θεσσαλονίκης. Μετά την ενοποίηση του Δήμου Νεάπολης Θεσσαλονίκης με άλλους δήμους και τη δημιουργία του Δήμου Νεάπολης-Συκεών το 2011, η αδελφοποίηση ισχύει με αυτό τον δήμο.
 Δήμος Ζαγοράς - Μουρεσίου, Ελλάδα (από 27 Ιουλίου 2004). Η αδελφοποίηση αρχικά έγινε με τον Δήμο Μουρεσίου. Μετά την ενοποίηση του Δήμου Μουρεσίου με τον Δήμο Ζαγορά και τη δημιουργία του Δήμου Ζαγοράς - Μουρεσίου το 2011, η αδελφοποίηση ισχύει με αυτό τον δήμο.

 Αθλητικά Σωματεία και Γηπεδικές Εγκαταστάσεις 
Τα σημαντικότερα αθλητικά σωματεία της Αραδίππου είναι ο Ερμής Αραδίππου και η Ομόνοια Αραδίππου, με σημαντικότερο τμήμα τους το ποδοσφαιρικό.  

Οι δύο ομάδες έχουν αρκετές συμμετοχές στην Α΄ Κατηγορία Κύπρου, ενώ ο Ερμής έχει κατακτήσει ένα Σούπερ Καπ και έχει και μια ευρωπαϊκή συμμετοχή. Έδρα των δύο ομάδων είναι το Δημοτικό Στάδιο Αραδίππου, ενώ η ομάδα του Ερμή κατά την παρουσία της στην Α' Κατηγορία Κύπρου, χρησιμοποιούσε ως έδρα διάφορα γήπεδα της επαρχίας Λάρνακας.

Σύμφωνα με την επίσημη ενημέρωση από τον Δήμο Αραδίππου, έχει επέλθει συμφωνία ανάμεσα σε  Δήμο Αραδίππου, Κελλιά και Τρούλλους για τη δημιουργία περιφερειακού γηπέδου που θα εξυπηρετεί τις ομάδες του νέου Δήμου  Το γήπεδο θα καλύπτει τις ανάγκες των τοπικών ομάδων της Ομόνοιας Αραδίππου, του Ερμή Αραδίππου, του Σουρουκλή Τρούλλων και της ΑΕΚ Κελλιών. 

Για τη σεζόν 2024-25 η Ομόνοια Αραδίππου εξασφάλισε την άνοδό της στην Α' Κατηγορία Κύπρου κατακτώντας το Πρωτάθλημα Β' Κατηγορίας Κύπρου 2023-24 και θα αγωνίζεται στο «Αντώνης Παπαδόπουλος». 

Παραπομπές

Κατηγορία:Δήμοι της Επαρχίας Λάρνακας